Mobile SEO είναι η βελτιστοποίηση της ιστοσελίδας για smartphones. Η βελτιστοποίηση για κινητά περιλαμβάνει επίσης, το να είναι προσβάσιμο το περιεχόμενο των ιστοσελίδων από τις μηχανές αναζήτησης που αξιολογούν τους ιστοτόπους τόσο σε υπολογιστές και tablet, όσο και σε κινητές συσκευές smartphones. Με 3,5 δισεκατομμύρια καθημερινούς χρήστες στο διαδίκτυο η Google και οι υπόλοιπες μηχανές αναζήτησης επικεντρώνονται ολοένα και περισσότερο στο SEO για κινητές συσκευές και πως μπορούν να βελτιώσουν την εμπειρία του χρήστη (User eXperience). Aυτό φαίνεται και από την τελευταία αναβάθμιση της Google που έγινε φέτος τον Ιούνιο του 2021, με το πολυσυζητημένο Core Web Vitals να έρχεται στο προσκήνιο για να «αναταράξει» την κατάταξη των θέσεων εμφάνισης των ιστοσελίδων στη Google. Με την αναβάθμιση του 2021 το SEO της ιστοσελίδας θα επηρεάζεται σε πολύ μεγάλο βαθμό πλέον και από τις τεχνικές που έχουν εφαρμοσθεί και σε κινητές συσκευές. Επομένως το Mobile SEO γίνεται μία ανάγκη για τις σελίδες που θέλουν να εμφανίζονται οργανικά στην πρώτη σελίδα.